Ենս Վանտ ’տ Վաուտ

**Ենս Վանտ ’տ Վաուտ** (, ), հոլանդացի շորթ թրեկիստ, 2026 թվականի Օլիմպիական խաղերի կրկնակի չեմպիոն, աշխարհի կրկնակի չեմպիոն և աշխարհի առաջնության եռակի մեդալակիր, Եվրոպայի տասնակի չեմպիոն և Եվրոպայի առաջնության հնգակի արծաթե մեդալակիր։

## Սպորտային կարիերա
Ենս Վաուտը ծնվել է Լարենում։ Երբ եղել է երկու տարեկան, երբ նրա ընտանիքը տեղափոխվել է Բրեյսբրիջ՝ Տորոնտոյի հյուսիսում գտնվող մի փոքրիկ քաղաք։ Այնտեղ, 2005 թվականից սկսած, ութ տարի հոկեյ է խաղացել իր եղբոր՝ Մելլեի հետ՝ «Բրեյսբրիջ Բեարս» ակումբում, մինչև ծնողները որոշել են, որ սպորտաձևը չափազանց վտանգավոր է և խորհուրդ են տվել երկուսին էլ զբաղվել շորթ թրեկով։ Սպորտաձևով սկսել է զբաղվել 13 տարեկանում՝ «Barrie Speed Skating» ակումբում, սակայն վեց ամիս անց՝ 2014 թվականին, առողջական խնդիրների պատճառով ընտանիքը վերադարձաել է Նիդեռլանդների Ալմերե քաղաք։

Երկու տարի անց ընտանիքը տեղափոխվել է Սինտյոհանեսգե գյուղ։ 2016 թվականի հունվարի սկզբին Ենսը Հոլանդիայի պատանեկան առաջնությունում զբաղեցրել է երրորդ հորիզոնականը 1000 մ վազքում և չորրորդ հորիզոնականը ընդհանուր հաշվարկով։ 2017 թվականի մարտին հաղթել է պատանեկան ազգային առաջնությունում՝ 777 մ և 1000 մ տարածությունում, իսկ 1500 մ տարածությունում՝ երկրորդ հորիզոնականը։ Մեկ տարի անց Հոլանդիայի մեծահասակների առաջնությունում Վաուտը զբաղեցրել է ընդամենը 12-րդ հորիզոնականը, իսկ պատանեկան առաջնությունում եղել է երրորդը, որից հետո ընդգրկվել է երիտասարդական հավաքականում։

Իր միջազգային դեբյուտը նշել է 2019 թվականի Մոնրեալում կայացած աշխարհի պատանեկան առաջնությունում, որտեղ արծաթե մեդալ է նվաճել փոխանցումավազքում իսկ 500 մետր տարածությունում գրավել է 20-րդ հորիզոնականը։ Մարտին բրոնզե մեդալ է նվաճել պատանեկան ազգային առաջնությունում։ Սեպտեմբերին իսրայելցի արագ չմշկորդ Վլադիսլավ Բիկանովի հետ բախումից հետո ստացել է բարդ վնասվածք։

2019 թվականի նոյեմբերի Աշխարհի գավաթի խաղարկությունում որը տեղի է ունեցել Նագոյայում, 1500 մ տարածությունում զբաղեցրել է 26-րդ և 25-րդ հորիզոնականները։ 2020 թվականի հունվարին Բորմիոյում կայացած աշխարհի պատանեկան առաջնության փոխանցավազքում զբաղեցրել է 8-րդ հորիզոնականը, 1500 մ տարածությունում՝ 6-րդը, 1000 մ տարածությունում՝ 5-րդը և 500 մ տարածությունում՝ 4-րդը։ Դեկտեմբերին Ազգային մենամարտի առաջնությունում հաղթել է 1500 մ տարածությունում իսկ 500 մ տարածությունում զբաղեցրել է 4-րդ հորիզոնականը։

2021 թվականի հունվարին Գդանսկում կայացած Եվրոպայի առաջնությունում նվաճել է ոսկե մեդալ փոխանցումավազքում, իսկ մարտին նվաճել է ոսկե մեդալ Դորդրեխտում կայացած աշխարհի առաջնությունան փոխանցումավազքում։ Աշնանը Պեկինում կայացած 2022 թվականի աշխարհի գավաթի խաղարկությունում նվաճել է արծաթե մեդալ խառը փոխանցումավազքում և ոսկե մեդալ տղամարդկանց փոխանցումավազքում, հաղթել է նաև Դորդրեխտում՝ խառը փոխանցումավազքում։

2025 թվականի Պեկինում կայացած աշխարհի առաջնությունում նվաճել է բրոնզե մեդալ 500 մետր տարածությունում։

2026 թվականի հունվարին Թիլբուրգում կայացած Եվրոպայի առաջնությունում նվաճել է ոսկե մեդալներ 1500, 500 և 1000 մետր տարածություններում։ Դարձել է Եվրոպայի չեմպիոն խառը փոխանցավազքի կազմում։

2026 թվականի փետրվարի 12-ին Միլանում/Կորտինա քաղաքում կայացած 2026 թվականի Ձմեռային օլիմպիական խաղերում նվաճել է ոսկե մեդալ 1000 մետր տարածությունում։ 2026 թվականի փետրվարի 14-ին նվաճել է երկրորդ օլիմպիական ոսկե մեդալը 1500 մետր տարածությունում։

## Ծանոթագրություններ

## Արտաքին հղումներ
* http://www.isu.html.infostradasports.com/cache/TheASP.asp@PageID%3D302037&SportID%3D302&Personid%3D1944620&TaalCode%3D2&StyleID%3D0&Cache%3D2.html?637874 - պրոֆիլը Միջազգային չմշկասահքի միության կայքում 
* Պրոֆիլը teamnl.org կայքում
* Վիճակագրությունը the-sports.org կայքում
* Կենսագրական հոդված schaatsen.nl կայքում
 
 

Կատեգորիա:2026 թվականի Ձմեռային օլիմպիական խաղերի բրոնզե մեդալակիրներ
Կատեգորիա:2026 թվականի Ձմեռային օլիմպիական խաղերի չեմպիոններ
Կատեգորիա:Հոլանդացի մարզիկներ